stanford-oval/wikipedia huggingface dataset:
טונטון מקוט
היסטוריה

לאחר ניסיון ההפיכה בהאיטי שהתרחש ביולי 1958 נגד הנשיא דובליה, הוא טיהר את הצבא וסוכנויות אכיפת החוק בהאיטי והוציא להורג קצינים רבים מכיוון שהוא ראה אותם כאיום על משטרו. בכדי לנטרל איום זה, הוא יצר כוח צבאי שנשא כמה שמות. בשנת 1959 קראו לכוחו הצבאי "גברים בעלי ברדס". לאחר מכן שונה שמם למיליציה האזרחית, ומשנת 1962, הוא נקרא מתנדבי הביטחון הלאומי. הם החלו להיקרא טונטון מקוט כאשר אנשים החלו להיעלם ללא סיבה נראית לעין על שם הדמות המיתולוגית שהייתה חוטפת ילדים.
דובליה אישר לטונטון מקוט לבצע אלימות שיטתית והפרות זכויות אדם בכדי לדכא את האופוזיציה הפוליטית. הם היו אחראים למספר לא ידוע של מעשי רצח ואונס בהאיטי. מתנגדים פוליטיים נעלמו, נחטפו או נרצחו לעיתים קרובות בשינתם, ופעמים רבות אפילו לאור יום. טונטון מקוט סקלו ושרפו אנשים חיים ופעמים רבות הם הציגו את גוויות קורבנותיהם בחוץ, ולפעמים אף תלו את גופותיהם על עצים כדי להזהיר את תושבי האיטי מפני התגדות למשטר. בני משפחה שניסו להסיר את הגופות לקבורה נכונה נעלמו לעיתים קרובות בעצמם. כל מי שקרא תיגר על המשטרה החשאית הסתכן בחיסול. הטונטון מקוט רצחו בין 30,000 ל-60,000 אנשים בהאיטי.
לאורך כל שנות השישים ותחילת שנות השבעים, מפקד הטונטון מקוט היה לוקנר קמברון, שזכה לתואר "ערפד הקריביים". בשנת 1971 נפטר הנשיא דובאלייה והבן ז'אן קלוד הגלה את קמברון. קמברון עבר למיאמי בפלורידה שבארצות בהרית, שם התגורר עד מותו בשנת 2006.
בבחירות שהתקיימו בהאיטי בשנת 1961, הטונטון מקוט עקבו אחר המצביעים והבחירות, בבחירות אלו, דובליה זכה ב-100% מהקולות.
הטונטון מקוט פורק בשנת 1986.
הערות שוליים

1 2 3 4  COHA, The Tonton Macoutes: The Central Nervous System of Haiti’s Reign of Terror (באנגלית אמריקאית)
1 2  Haiti: a long descent to hell, the Guardian, ‏2010-01-14 (באנגלית)
↑  Wayback Machine, web.archive.org, ‏2009-07-11
| --- | --- |
בקרת זהויות :  LCCN: no2014127710  VIAF: 143863253   WorldCat (עם VIAF): 143863253 
ערך זה הוא קצרמרבנושא ארגונים. אתם מוזמנים לתרום לוויקיפדיה ו.
חואן קרלוס הרדיה

חואן קרלוס הרדיה אראיה (בספרדית: Juan Carlos Heredia Araya, נולד ב-1 במאי 1952 בקורדובה שבארגנטינה) הוא כדורגלן עבר ארגנטינאי-ספרדי ששיחק בעמדת החלוץ. החל את הקריירה שלו בבלגראנו שמעיר הולדתו ואת החלק העיקרי של הקריירה שלו בילה בברצלונה. לאחר שהתאזרח בספרד, ערך במדי הנבחרת הספרדית 3 הופעות. היה מוכר בכינוי "מילונגיטה הרדיה" (Milonguita Heredia).
תארים

הגביע הספרדי: 1977/1978
גביע מחזיקות הגביע: 1978/1979
אליפות ארגנטינה (2): מטרופוליטנו 1980, נסיונל 1981
טהסין אזגיץ'

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 במרץ 1916 קרדז'אלי, ממלכת בולגריה 
 פטירה:  28 באוקטובר 2005 (בגיל 89) אנקרה, טורקיה 
 מקום לימודים:  הפקולטה למדעי הרוח, אוניברסיטת אנקרה  אוניברסיטת אנקרה 
 מוסדות:  אוניברסיטת מינכן  אוניברסיטת סארלנד  אוניברסיטת אנקרה 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה 
 
טהסין אזגיץ' (טורקית: Tahsin Özgüç;‏ 20 במרץ 1916 – 28 באוקטובר 2005) היה ארכאולוג שדה טורקי. הקריירה הארוכה שלו החלה לאחר מלחמת העולם השנייה והוא היה לאחד מהארכאולוגים הבכירים המתמחים באנטוליה.
חייו

אזגיץ' נולד בעיירה קְרְג'אלי שבבולגריה. הוא למד בפקולטה לפילוסופיה, היסטוריה וגאוגרפיה שבאוניברסיטת אנקרה, וסיים את לימודיו ב-1940. ב-1942 הוא קיבל דוקטורט באותה פקולטה, וכיהן כעוזר הוראה בין 1945 ל-1946 ומרצה בין 1946 ל-1954, שהייתה השנה בה התמנה לפרופסור. הוא כיהן כדיקן הפקולטה לספרות בין 1968 ל-1969, ולאחר מכן ועד 1980 כיהן כרקטור האוניברסיטה. לאחר פרישתו ב-1981 שימש במשך חמש שנים סגן יושב-ראש המועצה להשכלה גבוהה של טורקיה.
אזגיץ' ותלמידיו תרמו רבות לארכאולוגיה של אנטוליה. הוא ניהל בה חפירות ארכאולוגיות ופרסם עם תלמידיו למעלה ממאה ספרים ומאמרים. בין 1962 ל-1964 הוא הרצה כפרופסור אורח במכון למחקר מתקדם בפרינסטון שבניו ג'רזי, ב-1964 באוניברסיטת חבל הסאר ובין 1975 ל-1976 באוניברסיטת מינכן שבגרמניה.
לאורך הקריירה שלו הוא שיתף פעולה עם אשתו נימט (Nimet), שהייתה אף היא פרופסור לארכאולוגיה באוניברסיטת אנקרה. הוא ניהל חפירות בקילטפה (קייסרי), ובזכות ניסיונו הרב הוביל לחשיפה של חפצי עתיקות וטקסטים עתיקים, שסייעו להרחיב את הידע על ההיסטוריה של אנטוליה ומושבות הסחר האשוריות בין 2000 ל-1700 לפנה"ס. מלבד החפירות בקילטפה הוא עבד במקומות נוספים ובהם דוקיה, ארזינג'אן, ומסאט היאק.
הוא היה חבר במספר מוסדות מדעיים ובהם המכון הטורקי להיסטוריה, המכון הגרמני לארכאולוגיה, האקדמיה הבריטית, המכון האמריקני לארכאולוגיה, האקדמיה הבווארית למדעים, האגודה הארכאולוגית של הסיטי של לונדון, והמכון הטורקי לארכאולוגיה.
הוא מת באנקרה ב-28 באוקטובר 2005, והותיר אחריו אישה ובן.
פרסים

צלב הכבוד הפדרלי מטעם הרפובליקה הפדרלית של גרמניה (1978)
דרגה חמישית במסדר השמש העולה של יפן (1990)
מסדר הכתר של בלגיה (1991)
פרס קרן הציבוריות הטורקית
תוארי דוקטור לשם כבוד

האוניברסיטה החופשית של ברלין
אוניברסיטת מינכן
אוניברסיטת גנט
טונה סקיליוס

| --- | --- |

 לידה:  16 ביולי 1997 (בת 27) בפסקה זו רשומה אחת נוספת שטרם תורגמה, שוודיה 
 שם לידה:  Thomas Peter Sekelius 
 מוקד פעילות:  שוודיה 
 שפה מועדפת:  שוודית 
 פרסים והוקרה:  Årets Nätängel (2021) 
 פרופיל ב-IMDb
 
טונה סקיליוס (בשוודית: Tone Sekelius; נולדה ב-16 ביולי 1997) היא זמרת שוודית.
קריירה

בפברואר 2017 הוציאה את סינגל הבכורה שלה, "Awakening", שהגיע למקום ה-89 במצעד הסוורייטופליסטן.
בשנת 2021, במהלך ריאיון ל-Aftonbladet, יצאה מהארון כטרנסג'נדרית, וחשפה את שמה החדש, טונה. שמה הקודם היה תומאס.
בשנת 2022 השתתפה במלודיפסטיבלן, הקדם השוודי לאירוויזיון 2022, עם השיר "My Way". הייתה זו הפעם הראשונה בה טרנסג'נדר מוצהר משתתף באירוע. היא הגיע למקום החמישי עם 84 נקודות. בשנה שלאחר מכן שבה לאירוע, עם השיר "Rhythm of My Show", ודורגה במקום ה-12 והאחרון עם 20 נקודות.
הערות שוליים

↑  "Youtubestjärnan från Växjö kommer ut som transperson". Sveriges Radio. 22 בפברואר 2021. ארכיון מ-12 בפברואר 2022. נבדק ב-12 בפברואר 2022. {{cite news}}:  (עזרה)
↑  "Thomas Sekelius byter namn till Tone – kommer ut som transperson". Aftonbladet. ארכיון מ-18 באפריל 2021. נבדק ב-12 בפברואר 2022. {{cite web}}:  (עזרה)
↑  "Tone Sekelius: "Jag vill verkligen bli artist"". Dagens Nyheter. 12 בפברואר 2022. ארכיון מ-12 בפברואר 2022. נבדק ב-12 בפברואר 2022. {{cite web}}:  (עזרה)
↑  Löwing, Joakim (29 בינואר 2022). "Tone Sekelius är första transpersonen i Mello: "Jag har alltid drömt om att bli artist"". Allas. ארכיון מ-12 בפברואר 2022. נבדק ב-12 בפברואר 2022. {{cite web}}:  (עזרה)
↑  "Samira Manners: the singer giving Sweden's Melodifestivalen an English accent". The Local. 12 בפברואר 2022. ארכיון מ-12 בפברואר 2022. נבדק ב-12 בפברואר 2022. {{cite journal}}:  (עזרה)
↑  "Loreen wins Melodifestivalen and will represent Sweden for a second time". ESCXTRA.com (באנגלית בריטית). 2023-03-11. נבדק ב-2023-03-20.
| --- | --- |
בקרת זהויות :  ISNI: 0000 0005 0622 9743  MusicBrainz: e8ef73d9-44f3-40f9-a68c-c251cb85fcc7  VIAF: 4707167025450853390008   WorldCat (עם VIAF): 4707167025450853390008
חואן קרלוס פררו

| --- | --- |

 לידה:  12 בפברואר 1980 (בן 44) אונטניינטה, ספרד
 מדינה:  ספרד ספרד
 מקום מגורים:  ספרד
 גובה:  183
 יד חובטת:  ימין
 פעילות כמקצוען:  1998–2017 (כ־19 שנים)
 סה"כ פרסים שצבר:  13,998,165 דולר אמריקאי 
 יחידים
 מאזן קריירה:  262-479
 דירוג שיא:  1 (8 בספטמבר 2003)
 זכיות בטורנירים:  1 (טורנירי גראנד סלאם)
 זוגות
 מאזן קריירה:  24-6
 דירוג שיא:  198 (2003)
 זכיות בטורנירים:  - (טורנירי גראנד סלאם)
 שיאי גראנד סלאם
 זכיות 1
 אליפות אוסטרליה הפתוחה:  חצי גמר (2004)
 אליפות צרפת הפתוחה:  זכייה (2003)
 וימבלדון:  רבע גמר (2007, 2009)
 אליפות ארצות הברית הפתוחה:  גמר (2003)
 
חואן קרלוס פררו' (בספרדית: Juan Carlos Ferrero Donat ;‏ נולד ב-12 בפברואר 1980) הוא טניסאי עבר ספרדי. בשיאו (ספטמבר 2003), דורג במקום הראשון בעולם. הוא זכה באליפות צרפת הפתוחה (2003) ובסך הכל ב-16 טורנירים ליחידים.
חואן קרלוס פררו החל לשחק טניס בגיל שבע עם אביו. בשנת 1998 הוא הגיע לגמר אליפות צרפת הפתוחה לצעירים. בהמשך השנה הוא עבר למקצוענות וזכה בתחרות הראשונה.
בשנת 2002 הוא הגיע לגמר, אך הפסיד לאלברט קוסטה. בשנת 2003 הוא זכה באליפות צרפת הפתוחה. באותה שנה הוא הגיע לגמר של אליפות ארצות הברית הפתוחה, אך הפסיד לאנדי רודיק.
חואן קרלוס פררו היה שותף לזכיית נבחרת גביע דייוויס של ספרד בשנים 2000, 2004 ו-2009.
בשנת 2012 הודיע על פרישה סופית.
לאחר הפרישה בשנת 2017 הוא עוסק באימון.
סיכום הופעות

| תחרות | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | יחס | ניצ'-הפס' |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אליפות אוסטרליה הפתוחה |  | סיבוב שלישי | סיבוב שני |  | רבע גמר | חצי גמר | סיבוב שלישי | סיבוב שלישי | סיבוב שני | סיבוב רביעי | סיבוב ראשון | סיבוב ראשון |  | סיבוב ראשון | 0 / 11 | 20–11 |  |  |  |
| אליפות צרפת הפתוחה | Q1 | חצי גמר | חצי גמר | גמר | זכייה | סיבוב שני | סיבוב שלישי | סיבוב שלישי | סיבוב שלישי | סיבוב ראשון | סיבוב שני | סיבוב שלישי |  | סיבוב שני | 1 / 12 | 34–11 |  |  |  |
| אליפות וימבלדון |  |  | סיבוב שלישי | סיבוב שני | סיבוב רביעי | סיבוב שלישי | סיבוב רביעי | סיבוב שלישי | רבע גמר | סיבוב שני | רבע גמר | סיבוב ראשון |  | סיבוב ראשון | 0 / 11 | 22–11 |  |  |  |
| אליפות ארצות הברית הפתוחה | סיבוב ראשון | סיבוב רביעי | סיבוב שלישי | סיבוב שלישי | גמר | סיבוב שני | סיבוב ראשון | סיבוב שני |  |  | סיבוב רביעי | סיבוב שלישי | סיבוב רביעי |  | 0 / 12 | 23–12 |  |  |  |
| ניצ'-הפס' | 0–1 | 10–3 | 10–4 | 9–3 | 20–3 | 9–4 | 7–4 | 7–4 | 7–4 | 4–3 | 8–4 | 4–4 | 3–1 | 1–2 | 1 / 45 | 99–44 |  |  |  |
| תחרות סוף שנה |  |  | חצי גמר | גמר | בתים |  |  |  |  |  |  |  |  |  | 0 / 3 | 5–7 |  |  |  |
| משחקים אולימפיים | NH | רבע גמר | Not Held | Not Held | Not Held | סיבוב שני | Not Held | Not Held | Not Held |  | Not Held | Not Held | Not Held |  | 0 / 2 | 4–2 |  |  |  |
| גביע דייוויס |  | זכייה | סיבוב ראשון | רבע גמר | גמר | זכייה | סיבוב ראשון |  |  |  | זכייה |  |  | גמר | 3 / 8 | 18–6 |  |  |  |
סיכום קריירה
| תחרויות | 9 | 26 | 23 | 25 | 20 | 16 | 26 | 23 | 23 | 15 | 21 | 17 | 12 | 10 | 266 | 266 |  |  |  |
| זכיות-סגנות | 1–0 | 0–2 | 4–2 | 2–3 | 4–3 | 0–1 | 0–2 | 0–1 | 0–1 | 0–1 | 1–1 | 3–1 | 1–0 | 0–0 | 16 / 266 | 16–18 |  |  |  |
| משטח קשה ניצ'-הפס' | 0–2 | 20–16 | 18–12 | 22–13 | 30–12 | 14–10 | 18–13 | 10–11 | 10–10 | 14–9 | 9–11 | 5–5 | 9–7 | 0–3 | 3 / 133 | 178–134 |  |  |  |
| משטח חימר ניצ'-הפס' | 15–5 | 23–7 | 34–5 | 21–8 | 33–5 | 6–4 | 21–10 | 14–10 | 20–11 | 4–4 | 18–7 | 28–7 | 11–4 | 5–8 | 13 / 105 | 254–95 |  |  |  |
| משטח דשא ניצ'-הפס' | 0–0 | 0–1 | 2–1 | 1–1 | 3–3 | 2–1 | 5–2 | 4–2 | 4–2 | 1–1 | 8–2 | 0–2 | 0–0 | 0–1 | 0 / 17 | 30–19 |  |  |  |
| שטיח ניצ'-הפס' | 1–1 | 3–2 | 3–3 | 4–3 | 1–1 | 1–1 | 2–2 | 0–0 | 0–0 | 2–1 | 0–0 | 0–0 | 0–0 | 0–0 | 0 / 13 | 17–14 |  |  |  |
| סה"כ ניצ'-הפס' | 16–8 | 46–26 | 57–21 | 48–25 | 67–21 | 23–16 | 46–27 | 28–23 | 34–23 | 21–15 | 35–20 | 33–14 | 20–11 | 5–12 | 16 / 266 | 479–262 |  |  |  |
| ניצ' % | 67% | 64% | 73% | 66% | 76% | 59% | 63% | 55% | 60% | 58% | 66% | 70% | 66% | 29% | 62.64% | 62.64% |  |  |  |
| דירוג בסוף שנה | 45 | 12 | 5 | 4 | 3 | 31 | 17 | 23 | 24 | 55 | 23 | 29 | 50 | 212 |  |  |  |  |  |
הערות שוליים

↑  "ATP Tour Singles Entry System". ATP. נבדק ב-2013-01-06.
↑  "ATP Tour Singles Entry System". ATP. נבדק ב-2013-01-06.
↑  "ATP Tour Singles Entry System". ATP. נבדק ב-2013-01-06.
↑  "ATP Tour Singles Entry System". ATP. נבדק ב-2013-01-06.
↑  "ATP Singles Entry Ranking". ATP. נבדק ב-2013-01-06.
↑  "INDESIT ATP Rankings - Singles". ATP. נבדק ב-2013-01-06.
↑  "INDESIT ATP Rankings - Singles". ATP. נבדק ב-2013-01-06.
↑  "ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
↑  "South African Airways ATP Rankings - Singles". ATP. נבדק ב-2013-01-06.
טדי פארק

| --- | --- |
אין תמונה חופשית
 לידה:  14 בספטמבר 1978 (בן 46) סיאול, קוריאה הדרומית
 שם לידה:  Park Hong-joon 
 מדינה:  קוריאה הדרומית
 השכלה:  תיכון דיימונד בר   אוניברסיטת מיונג'י
 תקופת הפעילות:  מ-1998
 עיסוק:  ראפר, מלחין, פזמונאי, מפיק, זמר
 
פארק הונג-ג'ון (באנגלית: Park Hong-jun; נולד ב-14 בספטמבר 1978) הוא ראפר, כותב שירים ומפיק תקליטים אמריקאי-קוריאני. פארק הוא יליד סיאול שבקוריאה הדרומית. כמו כן, הוא עבר לארצות הברית עם משפחתו בילדותו. כשהיה בן 17, פארק וחברו דני, טסו לקוריאה הדרומית במהלך חופשת הקיץ לאודישן שקיימה חברת התקליטים YG אנטרטיינמנט. שניהם הוחתמו שם מיד ולאחר שסיימו את התיכון בארצות הברית, עברו לקוריאה הדרומית כדי להמשיך לתחזק את קריירת המוזיקה שלהם.
בשנת 1998, פארק היה חלק מלהקת ההיפ-הופ 1TYM, בה היו חברים דני, ג'ינוואן ובקיונג. יחד, הקליטה הלהקה חמישה אלבומי אולפן, תוך שפארק היה המפיק העיקרי שלהם. כיום, 1TYM מוכרת כאחת מהלהקות המשפיעות ביותר בתולדות המוזיקה הקוריאנית. לאחר שהלהקה התפרקה בשנת 2006, הפך פארק למפיק מוזיקלי שפועל בחברת התקליטים YG אנטרטיינמנט. הוא כתב והפיק את רוב הדיסקוגרפיה של 2NE1 וידוע בעיקר בזכות שיתופי הפעולה שלו עם להקת בנות הקיי-פופ הדרום קוריאנית בלאקפינק ועם להקת בני הקיי-פופ הדרום קוריאנית ביג באנג.
חיים וקריירה

במחצית הראשונה של 2013, הפיק פארק את סינגל הבכורה "Rose" של לי היי, את סינגל הבכורה של סולן להקת 2NE1,‏ "The Baddest Female", ואת סינגל הבכורה של קנג סונג-יון, "Wild & Young". הוא החל לעבוד עם להקת הבנות בלאקפינק בשנת 2016 והפיק את אלבומי הסינגל שלה Square One ו-Square Two. הסינגלים שיצאו מתוכם "Boombayah" ו-"Whistle" הפכו ללהיטים בינלאומיים. באותה השנה הקים את דה בלאק לייבל; חברת בת של YG אנטרטיינמנט.
בשנת 2017 הוא כתב והפיק את "As If It's Your Last" ואת Blackpink, עבור בלאקפינק ובשנת 2018 הוא כתב והפיק את מיני-אלבום השני שלה, Square Up. בנוסף לכך, הפיק את שיר הנושא של תוכנית הריאלטי "מיקס ניין".
בשנת 2019 כתב והפיק את המיני-אלבום השלישי של בלאקפינק, Kill This Love. בין היתר, היה אחראי להפקת וכתיבת השיר "Kill This Love", שבפחות מ-24 שעות, צבר למעלה מ-56.7 מיליון צפיות, מה שהופך אותו לקליפ הראשון בהיסטוריה של עולם המוזיקה שהצליח לעשות זאת.
חיים אישיים

בשנת 2014 רכש פארק בניין בהונגדה, סיאול, בשווי של 9 מיליון דולר. הוא גם פתח בית קפה משלו בשם "Twosome Studio".
לקט מהשירים שכתב, הלחין או הפיק

| שנה | אמנ\ית | שיר | אלבום |
| --- | --- | --- | --- |
| 2016 | בלאקפינק | "Boombayah" | Square One |
| 2016 | בלאקפינק | "Whistle" | Square One |
| 2016 | בלאקפינק | "Playing with Fire" | Square Two |
| 2016 | בלאקפינק | "Stay" | Square Two |
| 2017 | בלאקפינק | "As If It's Your Last" | Blackpink |
| 2018 | בלאקפינק | "Ddu-Du Ddu-Du" | Square Up |
| 2018 | בלאקפינק | "Forever Young" | Square Up |
| 2018 | בלאקפינק | "Really" | Square Up |
| 2018 | בלאקפינק | "See U Later" | Square Up |
| 2018 | בלאקפינק | "Kiss and Make Up" (ביחד עם דואה ליפה) | Dua Lipa: Complete Edition |
| 2019 | בלאקפינק | "Kill This Love" | Kill This Love |
| 2019 | בלאקפינק | "Don't Know What to Do" | Kill This Love |
| 2019 | בלאקפינק | "Kick It" | Kill This Love |
| 2019 | בלאקפינק | "Hope Not" | Kill This Love |
| 2020 | בלאקפינק | "Sour Candy" (ביחד עם ליידי גאגא) | Chromatica |
| 2020 | בלאקפינק | "How You Like That" | The Album |
| 2020 | בלאקפינק | "Ice Cream" (ביחד עם סלינה גומז) | The Album |
הערות שוליים

↑  "Casting Profile: Teddy". Brothers Entertainment. Brothers Entertainment. נבדק ב-6 בנובמבר 2010. {{cite web}}:  (עזרה)
↑  Gil, Hye-seong (30 ביולי 2009). 테디 "아이돌 때보다 프로듀서인 지금이 더 행복"(인터뷰) [Teddy, "Idol producer, now more than happy" (Interview)]. Star News (בקוריאנית). MoneyToday. נבדק ב-6 בנובמבר 2010. {{cite web}}:  (עזרה)
↑  Omega, Jan (2016-10-26). "Han Ye Seul And Teddy Park Breakup: K-Drama Actress Of 'Madame Antoine' And YG Entertainment Producer Call It Quits After 4 Years". The Inquisitr (באנגלית אמריקאית). נבדק ב-2018-07-09.
↑  "'믹스나인', 오늘(29일) 첫 방송..놓칠 수 없는 관전포인트 4". Herald Pop (בקוריאנית). נבדק ב-26 בינואר 2018. {{cite web}}:  (עזרה)
↑  Park, So-hyun (2017-10-20). "'믹스나인' 측 "테디가 대표곡 작업…쇼케서 첫 공개"" (בקוריאנית). נבדק ב-2018-07-09.
↑  Blackpink's 'Kill This Love' Has Biggest-Ever YouTube Music Video Debut, Billboard, ‏2019-04-08
| --- | --- |
בקרת זהויות :  ISNI: 0000 0004 7238 2968  MusicBrainz: fd65c60b-2aaa-4537-85c8-18b07c9a12e7  NLK: KAC2018L7268  VIAF: 283154590173943081907   WorldCat (עם VIAF): 283154590173943081907
ז'אן, דוכס ברי

| --- | --- |

 לידה:  30 בנובמבר 1340 ונסן, צרפת 
 פטירה:  15 ביוני 1416 (בגיל 75) פריז, ממלכת צרפת 
 מדינה:  צרפת 
 מקום קבורה:  Sainte-Chapelle de Bourges (15 ביוני 1416)  קתדרלת בורז' 
 בן או בת זוג:  Joan of Armagnac (1360–1388) Joan II, Countess of Auvergne (1390, 1389–1416) 
 
ז'אן, דוכס ברי (בצרפתית: Jean de Berry, ז'אן מברי; 30 בנובמבר 1340 - 15 במרץ 1415) היה בנם של ז'אן השני, מלך צרפת ושל בון מלוקסמבורג, ואחיהם של שארל החמישי, מלך צרפת, של לואי, דוכס אנז'ו ושל פיליפ השני, דוכס בורגונדיה. הוא נודע בעיקר בשל כתבי יד מאוירים ובשל יצירות אמנות אחרות שהוזמנו על ידו, ובהם ספר "השעות העשירות מאוד של דוכס ברי".
ביוגרפיה

ז'אן נולד ב-30 בנובמבר 1340 בטירת ונסן, לז'אן השני, מלך צרפת ולבון מלוקסמבורג, בתם של יוהאן, מלך בוהמיה ואליזבת מבוהמיה.
אחרי שהצרפתים נחלו מפלה ניצחת בקרב פואטייה (19 בספטמבר 1356), נלקח ז'אן השני, מלך צרפת, בשבי לאנגליה. ב-8 במאי 1360 נחתם הסכם ברטיני שלפיו שני בניו של המלך: ז'אן, דוכס ברי, ולואי, דוכס אנז'ו נלקחו לאנגליה כאסירים, ושימשו כבני ערובה לאביהם ששב לצרפת כדי לגייס כופר נפש של שלושה מיליון מטבעות זהב כדי להשתחרר מן השבי האנגלי. אך לואי, דוכס אנז'ו נמלט מן השבי והמלך ז'אן השני, שזעם על הפרת תנאי ההסכם על ידי בנו, חזר לשבי באנגליה בתחילת 1364 ומת שם באפריל של אותה שנה. בנו ז'אן, דוכס ברי נשאר בשבי האנגלי עד 1367.
בשנת 1369 הכריז שארל החמישי, מלך צרפת מלחמה על אנגליה וכבש את אזור פואטו מידי האנגלים. ז'אן, דוכס ברי, שהשתתף במערכה זו, קיבל את דוכסות פואטו מאחיו שארל החמישי.
בשנת 1382 מת שארל החמישי, ובנו יורש העצר (שארל השישי, מלך צרפת לעתיד) היה עדיין קטין. לכן, ז'אן, דוכס ברי ושני אחיו, בשיתוף עם לואי, דוכס בורבון, שהיה דודם מצד אמם, שימשו כעוצרים בשמו. ב-1384, אחרי מות אחיהם לואי, דוכס אנז'ו, ז'אן, דוכס ברי ואחיו פיליפ השני, דוכס בורגונדיה, ניהלו למעשה את ממלכת צרפת.
בשנת 1388 ירש שארל יורש העצר שהגיע לפרקו, את הכתר כשארל השישי, מלך צרפת, והטיל את ניהול הממלכה על השרים שכיהנו בממשלתו של אביו. שרים אלה היו אויביהם המושבעים של ז'אן, דוכס ברי ושל פיליפ השני, דוכס בורגונדיה, שציפו להזדמנות כדי להחזיר את השלטון לידיהם.
בשנת 1392 לקה המלך שארל השישי בהתקף שיגעון (מה שחזר ונשנה במשך כל ימי מלכותו), ולכן ז'אן, דוכס ברי ופיליפ השני, דוכס בורגונדיה לקחו את השלטון לידיהם עד 1402, כאשר ברגע של זחיחות דעת שארל השישי מסר את השלטון לאחיו, לואי הראשון, דוכס אורליאן.
בשנת 1404 מת פיליפ השני, דוכס בורגונדיה, וז'אן, דוכס ברי ניסה לשחק תפקיד של מתווך בין אחייניו לואי הראשון, דוכס אורליאן וז'אן הראשון, דוכס בורגונדיה שניהלו ביניהם מאבק על השלטון. אחרי רצח לאי הראשון, דוכס אורליאן בידי אנשיו של ז'אן הראשון, דוכס בורגונדיה, פרצה מלחמת אזרחים בין בית אורליאן לבין בית בורגונדיה. למרות שז'אן, דוכס ברי צידד בבית אורליאן, הוא ניסה לפשר בין הצדדים הלוחמים ולקדם את השלום.
ז'אן, דוכס ברי שזכר את גורלו של אביו שנפל בשבי בקרב פואטייה ומת בשבי האנגלי, השפיע על שארל השישי ועל בניו של מלך זה שלא להיות נוכחים בקרב אז'נקור (25 באוקטובר 1415) מתוך חשש שגורלם יהיה דומה לזה של אביו.
ז'אן, דוכס ברי מת מספר חודשים אחרי קרב אז'נקור, שבו נחלו הצרפתים שוב מפלה ניצחת במלחמה נגד אנגליה.
ז'אן, דוכס ברי כפטרון אמנות

ז'אן, דוכס ברי היה פטרון אמנות נודע. הוא הזמין יצירות אמנות רבות שהמפורסמת שבהן היא הספר המאויר "השעות העשירות מאוד של דוכס ברי" שנעשה בידי שלושת האחים לימבורג שהיו ציירים פלמים. ספר זה נחשב לאחד הספרים המאוירים החשובים ביותר שמכתבו במרוצת המאה החמש עשרה, אם לא החשוב שבהם. יצירה זו, כמו יצירות אחרות שנעשו ביוזמתו של ז'אן, דוכס ברי, משקפת את אמנות הציור של תקופתו, שיש בה משום מזיגה של הריאליזם הפלמי עם הסגנון הפריזאי המעודן ועם הטכניקה של הציור האיטלקי. הוא הוציא כספים רבים כדי להזמין ולרכוש את אוסף יצירות האמנות שלו, ולשם כך לקח הלוואות גדולות.
ז'אן, דוכס ברי הזמין עבודות אמנות אצל צורפי זהב, ובהן את "גביע הזהב המלכותי" ואת "תיבת כתר הקוצים" שנרכשו על ידי המוזיאון הבריטי במרוצת המאה התשע עשרה. בין הפריטים שבאוסף שלו היה גם אגרטל החרסינה הראשון שהגיע מסין לאירופה. הוא בנה מספר ארמונות בערים שונות בצרפת, ובהם בערים בורז' ופואטייה.
באתר האינטרנט של מוזיאון הלובר בפריז נאמר על אודותיו: "ז'אן, דוכס ברי תרם תרומה חשובה מאוד לאמנות של תקופתו ולשיפוץ מבנים דתיים ובהם קתדרלת נוטרדאם בפריז."
טונגרירו

הר טונגרירו (באנגלית: Mount Tongariro, מילולית במאורית: "פרץ רוח דרומית") הוא הר געש מורכב פעיל הנמצא במרכז האי הצפוני של ניו זילנד, כ-20 ק"מ דרומית לאגם טאופו. טונגרירו מתנשא לגובה של 1,978 מטרים מעל פני הים. הר הגעש טונגרירו נמצא בסמוך להרי הגעש רואפהו ונגאורוהו, וביחד הם מהווים את הפארק הלאומי טונגרירו, שהוכרז ב-1990 על ידי ארגון אונסק"ו כאתר מורשת עולמית.
הר הגעש טונגרירו מורכב מלפחות 12 חרוטים געשיים שונים. הוא התפרץ לראשונה לפני כ-260,000 שנים, והתפרצותו האחרונה התרחשה בשנת 2012. חלק מלועות ההתפוצצות התמלאו במים כדי ליצור אגמי לוע.
צילום אווירי של טונגרירו
ההתפרצות באוגוסט 2012

כמה שבועות לפני ההתפרצות חלה עלייה בפעילות הסייסמית בסביבת הר הגעש – שהיה רדום במשך 115 שנים, אך לא היו סימנים נוספים שיצביעו על התפרצות קרבה דוגמת רעשים פתאומיים.
ההתפרצות הפריאטית החלה ב-6 באוגוסט לקראת חצות ונמשכה כ-30 דקות, ולאחריה נרשמה פעילות סייסמית ערה שנמשכה 15 - 20 דקות.
ההתפרצות שילחה עמוד התפרצות לגובה של 7 ק"מ ופצצות געשיות למרחק של קילומטר. האפר הגעשי שנפלט בהתפרצות נע למרחק של 200 ק"מ לעבר עיר הנמל נפייר במערב האי הצפוני, ולווה בריח עז של גופרית. כתוצאה מכך ביטלה אייר ניו זילנד טיסות שמסלוליהן עוברים בסמיכות להר הגעש ובכיוון התפזרות האפר.
ההתפרצות החלה בלוע טה מארי (Te Mari). עדי ראייה דיווחו על פעירת שלושה לועות חדשים.
הערות שוליים

↑  אתר Global Volcanism Program
↑  Scientists work to determine cause of eruption
↑  ידיעה ב-nzherald.co.nz
↑  דיווח באתר tvnz.co.nz
↑  ידיעה באתר volcano discovery
טונגרירו - תמונה מפסגת הר הגעש נראוהי
טוטונג (מחוז)

| --- | --- |
 מדינה:  ברוניי ברוניי
 נפות במחוז:  8
 בירת המחוז:  פקאן טוטונג
 שטח:  1,166 קמ"ר
 גובה:  31 מטרים
 אוכלוסייה:  ‏
  ‑ במחוז:  51,300 (2018)
  ‑ צפיפות:  38 נפש לקמ"ר (2011)
 קואורדינטות:  4°35′00″N 114°40′00″E﻿ / ﻿4.5833333333333°N 114.66666666667°E﻿ / 4.5833333333333; 114.66666666667 
 אזור זמן:  UTC +8
 http://tutong.gov.bn
  מפת מיקום  מפה מפורטת     לחצו כדי להקטין חזרה    לחצו להגדלה      tabBackground:;tabBorder:#aaa;defaultTab:0;
 
טוטונג הוא המחוז (דאארה) המרכזי בברוניי. עיר הבירה של המחוז נקראת פקאן טוטונג, וערים גדולות נוספות במחוז הן קואלה אבנג, למונין, מליט, פננג'ונג, וטליסאי.
המחוז גובל עם הים הסיני הדרומי בצפון, מלזיה ומחוז ברוניי ומוארה במזרח, ועם מחוז בלייט במערב ובדרום.
נהר הסונג'יה טוטונג עובר במחוז זה.
טום שייקספיר

| --- | --- |

שייקספיר בהופעתו ב"אחרי החשיכה", שנת 1994
 לידה:  11 במאי 1966 (בן 58) 
 מדינה:  הממלכה המאוחדת 
 השכלה:  מכללת רדלי  מכללת פמברוק  קינגס קולג' 
 מעסיק:  אוניברסיטת ניוקאסל, אוניברסיטת מזרח אנגליה, אוניברסיטת סנדרלנד 
 פרסים והוקרה:  עמית האקדמיה הבריטית 
 
סר תומאס ויליאם שייקספיר, הברון השלישי, הידוע בשם טום שייקספיר (באנגלית: Tom Shakespeare; נולד ב-11 במאי 1966) הוא סוציולוג ושדרן אנגלי. שייקספיר סובל ממחלת אכונדרופלזיה ומתנייד בעזרת כיסא גלגלים. שייקספיר הוא מרצה בכיר לסוציולוגיה רפואית בבית הספר לרפואה של נוריץ', אוניברסיטת מזרח אנגליה.
ראשית חייו

שייקספיר נולד נולדתי באיילסברי, בקינגהאמשייר בשנת 1966.אביו היה רופא אמו הייתה אחות שמוצאה ממסרי לנקה, בת למעמד גבוה. סבו, סר ג'פרי שייקספיר, נעשה ברון לאחר שירות ממושך כחבר פרלמנט ובתפקידים בכירים שונים. מצד אביו הוא צאצאו של ריצ'רד שייקספיר, סבו של ויליאם שייקספיר.
שייקספיר למד ברדלי קולג', אוקספורדשייר ופמברוק קולג', קיימברידג', שם הוא סיים את לימודיו התיכוניים ב-1984. שייקספיר בעל תואר שני ושלישי מקינגס קולג', קיימברידג' בסוציולוגיה. עבודת הדוקטורט שלו עסקה בדרכי המשגה של מוגבלוית.
כסטודנט, השתתף שייקספיר בסרט טלוויזיה תיעודי של לורד סנודון, בו הוא סיפר על היותו נמוך קומה. גם אביו השתתף בסרט.
קריירה

שייקספיר הרצה בסוציולוגיה באוניברסיטת סנדרלנד מ-1993 וחזר לקינגס קולג' ב-1995 כדי לקבל תואר דוקטורט. אביו נפטר ב-1996 ושייקספיר ירש את הברונות שלו, אך לא עשה שימוש בתואר זה. הוא גם מתמודד למען זכויות אנשים עם מוגבלות, כותב בלימודי מוגבלות, גנטיקה וביו-אתיקה ומחבר הספרים "the sexual politics of disability" (1996; ISBN 0-304-33329-8 "Disability Right and wrongs" "Disability/Postmodernity: Embodying Disability Theory".
שייקספיר היה עמית מחקר באוניברסיטת ניוקסל ובאוניברסיטת לידס, ועבד בארגון הבריאות העולמי בז'נבה ושדרן ברדיו BBC 4,.
שייקספיר הוא כיום פרופסור לחקר המוגבלות בפקולטה לרפואה באוניברסיטת מזרח אנגליה (UEA) וחבר במועצת נאפילד בביואתיקה..
ביולי 2018 נבחר שייקספיר לעמית האקדמיה הבריטית.
בינואר 2019 ביקר שייקספיר בישראל וביקר בבית איזי שפירא, בכנס של המרכז ללימודי מוגבלות באוניברסיטה העברית, ברמאללה ובירושלים.
חיים אישיים

בשנת 2002 נישא שייקספיר לקרוליין בודיץ', רקדנית ופעילת זכויות בעלי מוגבלויות, לזוג נולדו תאומים: בן ובת. הוא מגדיר את עצמו כקוויקרי. בשנת 2010 הוא נפרד מאשתו.